от съответните разследващи органи. Тези страни поясниха, че мерките за търговска защита се налагат въз основа на данните, отнасящи се до разследван период в миналото, докато преглед с оглед изтичане на срока на действие на мерките следва да се основава на перспективен анализ. На последно място, според тези страни Индия и Австралия представляват само незначителни експортни пазари за китайските производители износители и въпреки налагането на мерки, износът към тези дестинации ще остане стабилен поради липсата на достатъчен капацитет на съответните национални промишлени отрасли. Поради това тези страни заявиха, че налагането на антидъмпингови мерки в тези държави не предполага потенциално пренасочване на износа от тези пазари към Съюза.
 (187)
 Противно на това твърдение Комисията не използва австралийското или индийското разследване, за да докаже вероятността от продължаване на дъмпинга на пазара на Съюза. Наличието на мерки за търговска защита на тези пазари обаче показва, че достъпът до тези пазари е ограничен. Що се отнася до пренасочването на потенциалния износ към Съюза, Австралия не бе включена в прогнозния обем. Колкото до Индия, поради факта, че антидъмпинговите мерки са наложени едва през 2015 г., е прекалено рано да се правят заключения относно точното въздействие. При все това, както е посочено по-горе, е твърде вероятно поне част от тези количества да бъдат пренасочени към пазара на Съюза. Освен това Индия е била един от основните експортни пазари за китайските производители износители по време на РПРП и обемът на китайския износ за Индия е бил на същото равнище, като общия китайски износ за Съюза по време на същия период и следователно не е бил незначителен. Поради това твърдението се отхвърля.
 (188)
 Освен това същите страни заявиха, че липсата на антидъмпингови мерки в САЩ показва, че не са налице нелоялни търговски практики от страна на китайските производители износители на този пазар. Наред с това тези страни изтъкнаха, че увеличението на китайския внос, както и на вноса от други трети държави, в САЩ е свързано единствено с недостиг на доставките от страна на местната промишленост на пазара на САЩ. Тези страни заявиха, че обявяването в несъстоятелност на някои големи производители от САЩ през 2009 г. се дължи по-скоро на световната финансова криза, отколкото на китайския внос. На последно място, тези страни заявиха, че въпреки факта, че основните производители на автомобили в САЩ имат производствени обекти и организации за организиране на покупки в САЩ и в Съюза, т.е. че едни и същи групи дружества извършват дейност и на двата пазара, не е вероятно те да прилагат същите стратегии на двата пазара по отношение на китайския внос.
 (189)
 На първо място, намерението на Комисията не е било да установи дали има внос на нелоялни цени от китайските производители износители в САЩ. Въпреки това ситуацията в САЩ показва, че при наличието на китайски внос на ниски цени ползвателите са сменили доставчиците си и националната промишленост до голяма степен е изчезнала от пазара. Разследването показа, че вероятните ценови равнища на китайския внос в Съюза, ако антидъмпинговите мерки бъдат отменени, биха били между 8 до 30 % по-ниски от настоящото равнище на цените